CELEX: E2020C0102
Language: ro
Date: 2020-08-31 00:00:00
Title: Decizia nr. 102/20/COL a Autorității AELS de supraveghere din 31 august 2020 de autorizare a Norvegiei să aplice o prelungire a anumitor perioade specificate la articolul 2 din Regulamentul (UE) 2020/698 al Parlamentului European și al Consiliului de stabilire a unor măsuri specifice și temporare, în contextul epidemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor [2020/1635]

5.11.2020   
            
            
               RO
            
            
               Jurnalul Oficial al Uniunii Europene
            
            
               L 367/42
            
         
      DECIZIA nr. 102/20/COL A AUTORITĂȚII AELS DE SUPRAVEGHERE
      din 31 august 2020
      de autorizare a Norvegiei să aplice o prelungire a anumitor perioade specificate la articolul 2 din Regulamentul (UE) 2020/698 al Parlamentului European și al Consiliului de stabilire a unor măsuri specifice și temporare, în contextul epidemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor [2020/1635]
      AUTORITATEA AELS DE SUPRAVEGHERE,
      având în vedere Regulamentul (UE) 2020/698 al Parlamentului European și al Consiliului din 25 mai 2020 de stabilire a unor măsuri specifice și temporare, în contextul epidemiei de COVID-19, privind reînnoirea sau prelungirea anumitor certificate, licențe, permise și autorizații, precum și amânarea anumitor controale și formări periodice în anumite domenii ale legislației din sectorul transporturilor (1), în special articolul 2, astfel cum a fost adaptat la Acordul privind SEE prin protocolul 1 la acesta,
      întrucât:
      În conformitate cu Directiva 2003/59/CE a Parlamentului European și a Consiliului (2), anumiți conducători auto profesioniști trebuie să participe la activități de formare periodică și, după încheierea cu succes a acestei formări, să primească un certificat de competență profesională pentru conducătorii auto (denumit în continuare „CCP”), care poate fi sub forma unei cărți de calificare a conducătorului auto sau a înscrierii codului armonizat nr. 95 al Uniunii corespunzător pe permisul lor de conducere, în conformitate cu articolul 10 din această directivă.
      Articolul 2 alineatul (1) din Regulamentul (UE) 2020/698 prelungește cu șapte luni termenele pentru finalizarea de către deținătorul unui certificat de competență profesională (CCP) a formării periodice care, în condiții normale, ar fi expirat sau ar urma să expire în perioada 1 februarie 2020-31 august 2020. Articolul 2 alineatul (2) din regulamentul respectiv extinde valabilitatea înscrierii codului armonizat nr. 95 al Uniunii corespunzător, iar articolul 2 alineatul (3) extinde valabilitatea cărților de calificare a conducătorului auto corespunzătoare.
      În cazul în care un stat membru consideră că este posibil ca finalizarea formării periodice sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto să rămână imposibil de realizat ulterior datei de 31 august 2020, din cauza măsurilor pe care le-a luat pentru a preveni sau a limita răspândirea epidemiei de COVID-19, statul membru în cauză poate depune o cerere motivată prin care să solicite autorizarea de a aplica o prelungire a perioadelor prevăzute la articolul 2 alineatele (1), (2) și (3) din Regulamentul (UE) 2020/698, după caz. Cererea respectivă poate viza perioada 1 februarie 2020-31 august 2020 sau perioadele de șapte luni prevăzute la articolul 2 alineatele (1), (2) și (3) din regulamentul respectiv, după caz, sau ambele.
      În cazul în care, în urma unei cereri transmise în conformitate cu articolul 2 alineatul (5) din Regulamentul (UE) 2020/698, Autoritatea AELS de Supraveghere constată că sunt îndeplinite cerințele prevăzute la alineatul respectiv, aceasta adoptă o decizie, în conformitate cu articolul 2 alineatul (6) din regulamentul respectiv, de autorizare a statului membru în cauză să aplice o prelungire a perioadelor respective. Prelungirea este limitată pentru a reflecta perioada în care este probabil ca finalizarea formării periodice în cauză sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto să rămână imposibil de realizat și, în orice caz, această prelungire nu depășește șase luni.
      Prin scrisoarea din 15 iunie 2020 (3), în care se face referire la articolul 2 alineatele (1) și (2) din Regulamentul (UE) 2020/698, Norvegia a prezentat o cerere motivată în temeiul articolului 2 alineatul (5) prin care solicită autorizarea de a aplica o prelungire cu o lună a perioadei specificate la articolul 2 alineatele (1) și (2) din regulamentul respectiv. Norvegia a furnizat informații suplimentare în sprijinul cererii sale la data de 26 august 2020 (4).
      Conform informațiilor furnizate de Norvegia, este probabil ca finalizarea formării periodice și certificarea acesteia, precum și înscrierea codului armonizat nr. 95 al Uniunii, să rămână imposibil de realizat în Norvegia până la 30 septembrie 2020 din cauza măsurilor pe care le-a luat pentru a preveni sau a limita răspândirea epidemiei de COVID‐19.
      În special, Norvegia a impus măsuri generale de limitare a mișcării persoanelor care au inclus închiderea unităților de formare, inclusiv a celor responsabile cu formarea periodică a conducătorilor auto prevăzută în Directiva 2003/59/CE și a serviciilor publice responsabile cu reînnoirea documentelor și a permiselor.
      Cursurile de formare periodică au fost reluate treptat. Totuși, măsurile necesare pentru a împiedica răspândirea pandemiei de COVID-19 impun în continuare constrângeri în cadrul acestor unități de formare. Norvegia declară că unitățile de formare trebuie să respecte normele naționale relevante privind distanțarea socială. În consecință, numai un număr redus de candidați poate participa la cursurile de formare în același timp. Aceste măsuri impuse de autoritățile norvegiene au condus la întârzieri semnificative privind titularii de permise care nu au putut încheia formarea periodică necesară.
      După ce a evaluat, în conformitate cu articolul 2 alineatul (6) din Regulamentul (UE) 2020/698, cererea motivată primită din partea Norvegiei în temeiul articolului 2 alineatul (5) din regulamentul respectiv și informațiile suplimentare furnizate, autoritatea constată că este probabil ca finalizarea formării periodice sau certificarea acesteia, înscrierea codului armonizat nr. 95 al Uniunii sau reînnoirea cărților de calificare a conducătorului auto să rămână imposibil de realizat după 31 august 2020 din cauza măsurilor pe care le-a luat Norvegia pentru a preveni sau a limita răspândirea epidemiei de COVID‐19. Prin urmare, cerințele prevăzute la articolul 2 alineatul (5) din Regulamentul (UE) 2020/698 sunt îndeplinite.
      În consecință, Norvegia ar trebui să fie autorizată să aplice o prelungire cu o lună a perioadelor cuprinse între 1 februarie 2020 și 31 august 2020 specificate la articolul 2 alineatele (1) și (2) din Regulamentul (UE) 2020/698,
      ADOPTĂ PREZENTA DECIZIE:
      Norvegia este autorizată să aplice o prelungire cu o lună a perioadei cuprinse între 1 februarie 2020 și 31 august 2020 specificată la articolul 2 alineatul (1) din Regulamentul (UE) 2020/698, în sensul articolului 2 alineatele (1) și (2) din regulamentul respectiv.
      Prezenta decizie se adresează Regatului Norvegiei.
      
         Adoptată la Bruxelles, 31 august 2020.
         
            
               Pentru Autoritatea AELS de Supraveghere,
            
            Bente ANGELL-HANSEN
            
               Președinte
            
         
         
            Frank J. BÜCHEL
            
               Membru al Colegiului
            
         
         
            Högni KRISTJÁNSSON
            
               Membru responsabil al Colegiului
            
         
         
            Carsten ZATSCHLER
            
               Contrasemnatar în calitate de Director pentru
            
            
               afaceri juridice și administrative
            
         
      
      
         (1)  JO L 165, 27.5.2020, p. 10. Încorporat în Acordul privind SEE la punctul 4b din anexa XIII prin Decizia nr. 91/2020 a Comitetului mixt al SEE din 18 iunie 2020.
      
         (2)  Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului (JO L 226, 10.9.2003, p. 4). Încorporată în Acordul privind SEE la punctul 37 din anexa XIII prin Decizia nr. 64/2006 a Comitetului mixt al SEE (JO L 245, 7.9.2006, p. 13).
      
         (3)  Doc nr. 1138286.
      
         (4)  Doc nr. 1149283.